
PARTEA NEOFICIALĂ 


retete 


- 


A.G. R. U. şi celelalte asociaţii religioase 


In timpul din urmă preocupă atât pe conducătorii 
AGRU, cât şi pe cei ai asociaţiilor religioase exi- 
stente, chestiunea raportului ce s'ar putea stabili între 
AGRU şi diferitele asociaţii religioase la noi. Au fost 
„unii cari au emis” părerea, că asociaţiile şi Reuniunile 
„existente dejă ar trebui pur. şi .simplu înglobate la 
„AGRU. Uşor de zis, dar greu de făcut. Asociaţiile reli- 
gioase — şi. aici mă gândesc în rândul întâi la Reuni- 
„unile şi Congregaţiile: noastre Mariane, cari în dieceza 
noastră, la Oradea, au început a se înfiripa aşa de 
frumos şi a desvolta o activitate sufletească atât de 
necesară şi eficace împotriva sectelor ce începeau a 
cuceri, — îşi au spiritul lor, tradiţia lor, mecanismul 


' anumite obligaţiuni religioase. Evident, 


şi resorturile lor suileteşti, încât o înglobare a lor în : 


cadrele AGRU ar însemna, dacă nu o totală desființare, 
dar desigur o stângenire şi paralizare a activităţii lor 
binefăcătoare. Să ne lămurim. AGRU este o asociaţie 
„generală a Românilor uniţi care CONGRUI statutelor ei 
- are de scop: 

„0) Susținerea, apărarea şi jeztsară intereselor 
„Bisericei române unite cu Roma; 

b) Adâncirea vieţii sufleteşti a membrilor şi inten- 
sificarea educaţiei religioase ; 

c) Îndrumarea vieţii publice şi. private potrivit 
eticei creştine, în sentimentul iubirii de neam şi de 
patrie“. 

Mijloacele prin cari tinde a-şi realiza aceste 
scopuri sunt: 

„a) morale : adunări, contetiila, prelegeri, răspân- 
dire şi editare de cărţi, reviste şi ziare scrise în spirit 
creştinesc şi românesc, etc. 

b) materiale: cotizaţii de membru, donaţiuni, legale, 
chete şi alte izvoare legale de venit“. 

Pe când asociaţiile religioase şi în special Re- 
uniunile noastre Mariane au scopuri mai intime şi 
mai apropiate sufleteşti, cum sunt: sanctificarea pro- 
prie prin practice şi devoţiuni religioase, AGRU nu 


impune ceva obligaţiuni speciale concrete, d. p. anumite 
devoţiuni la anumite zile, mărturisiri, cuminecări etc. 
Membru al ei poate îi oricare creştin român unit, care 
se ţine atare, indiierent dacă împlineşte ori nu 
că şi AGRU 
aşteaptă dela membrii săi să fie creştini practicanți, 


să deprindă devoţiuni religioase cât de des, dar aceasta . 


nu li-o împune ca condiţie sine qua non, a.căror ne- 
glijare ar putea aduce cu sine eschiderea cuiva din 
sînul ei. 

E evident deci, că AGRU nu situa resorturile 
cele mai intime ale suiletului membrilor săi prin im- 
punerea prin statute a perfecționării şi sanctificării 
caracterului propriu "prin mijloace religioase "proprii, 
cum 0 îac aceasta Reuniunile Mariane, ci ea tinde a 
agita interesul tuturor catolicilor români uniţi faţă de 
marile probleme sociale şi religioase a căror soluţie 
o doreşte în spirit .creştinesc şi românesc. 


Deosebite sunt deci căile şi terenele pe cari 


intenționează a lucra şi una şi altele. Aş putea zice 
Reuniunile umblă mai pe jos, folosindu-se de mijloace 
mai simple, dar tot atunci mai directe, sufleteşti, pe 
când AGRU tinde. mai pe sus, are intențiun mai gene- 
rale, mai obşteşti. 

Diversitatea aceasta a scopurilor, a obiecțivelor, 
la cari se tihde şi din partea uneia şi a alteia, face = 
imposibilă o complectă şi totală - fuziune a diferitelor 
asociaţii religioase cu AGRU. 

Că o atare fuziune ori înglobare nu este nici după 
gândul  supremei autorităţi bisericeşti, din a cărei 
inițiativă, putem zice, a pornit ideia şi a unor 


şi a altor asociaţiuni şi ale cărei păreri şi directive 


__trebue să ne fie şi nouă călăuze şi îndreptar, se vede 


din scrisoarea ce-o reproducem mai jos, scrisoare . în- 
dreptată de Sf. Părinte Papa Piu XI prin Secretarul 
său de Stat către preşedintele general al Acţiunii Ca- 
tolice italiene, care reprezintă în talia ceeace este 

AGRU la noi. Se vede că şi acolo s'a pus chestiunea 
ce ne preocupă pe noi şi soluţia voită de Sf. Părinte 
e nu îuzionare, ci, dimpotrivă, deplină autonomie a fie- 
cărei asociaţiuni şi lucrare pe teren propriu şi după 
“obiective proprii, numai puţin î însă o strânsă şi armo- 
nică colaborare. 

lată şi textul scrisorii tradus din »Osservatore 
Romanok« Nr. din 31 Martie — 1 Aprilie 1930: 


Epistola Preafericitului Părinte Papa Piu XI 

prin Cardinalul Secretar de Stat către d-l co- 

mandor Augusto Ciriaci, președintele general 

al Acţiunii Catolice Italiane, despre raportul 

dintre Acţiunea Catolică 'şi celelalte asociaţii 
religioase. 


Din Vatican, 50 Martie 1930 
/lustrisime Domnule, 


Sfântul Părinte a aflat cu vie plăcere despre laudabila 
D-voastră intenţiure, împărtăşită şi de colegii Dv. din Co- 
mitetul Central, de-a căută o cât mai desăvârșită armonie 


şi o cât mai rodnică colaborare între diferitele forme de . 


apostolaț creştinesc, ce răsar norocos şi în diferite feluri 
din o intensă viaţă supranaturală. Căci de fapt această 
străduință a Dv. nu numai că corespunde unei directive 
totdeauna dată de Sf. Scaun şi afirmată şi în multe docu- 
mente mai recente, dar va face mai rodnică activitatea la 
care s'a angajat Acţiunea Catolică cu atâta căldură. 

Cu acest prilej se cade să reamintim mai înainte de 
ioate ceace de altfel s'a spus de-atâtea ori, că adică Acţiu: 
nea Catolică, care e o participare activă a laicatului la 
acțiunea de aposiolat a Lerarhiei, e tot atâtde veche ca şi 
Biserica ; dar în acești ani din urmă a luat forme mai 
corespunzătoare nouilor nevoi, conform indicaţiilor date 
de Poniificii Supremi şi îndeosebi de actualul Pontifice, 

Afară de aceea nu trebue să se uite, că Acţiunea 
catolică, care dela natura sa e coordinată și subordinată 
lerarhiei, tot dela aceasta primeşte mandat şi directive, for- 

" mând o puternică falangă de suflete, însufleţite de acelaș 
dor de-a lua parte la opera de apostolie a Bisericii, și a 
contribui, după ordinele Ei, la înstăpânirea împărăției lui 
Hristos în suflete, în familii şi în societate. 


Acţiunea Catolică Italiană s'a format, conform ordi- 


nelor Sfântului Scaun și precum arată şi natura lucrurilor. 
deoparte, din cele trei organizațiuni bărbătești: Fedaraţia 
Italiană a Bărbaţilor Catolici, Societatea Tinerimei Catolice 
Italiene, Federaţia Universitară Catolică Italiană, iar de 
alta din Uniunea Femeilor Catolice Italiene cu cele trei 
ramificații ale ei: Uniunea Femeilor Catolice Italiene, Tine: 
rimea Catolică Italiană de sex femenin, liniversitarele Ca: 
tolice Italiene. 

Dar afară de Acţiunea Catolică propriu zisă, mai 
există şi alte Instituţiuni, Asociaţii, Iniţiative, cari cu o 
admirabilă variete de organizaţii, urmăresc fie o mai inten- 
sivă cultură ascetică, fie deprinderi de evlavie și de reli- 
giositate şi mai aleş apostolatul rugăciunii, fie deprinderea 
caritâţii creştine în toate manifestările şi aplicările cei, 
realizând astfel. un larg şi binefăcător aposiolat, individual 


ş: social, cu forme de organizaţie tot atât de deosebite şi' 


proprii scopurilor lor, dar cu toate acestea deosebite de 


organizația Acţiunii Catolice propriu zisă. Opere ce nu. 


formează propriaminte Acţiune Catolică, cu toate că se pot 
chiema şi trebue să se şi chieme adevărate și providențiale 
ajutătoare ale acesteia. | 

Scopul lor precum și indicaţiunile date mai de multe 
ori de către Sf. Scaun, mai ales în cele din urmă epistole 

pontificale, cer, ca între aceste Asociaţii şi Acţiunea Cato- E 


lică să domnească totdeauna „o reciprocă bunăvoință şi o 

cordială înţelegere“ şi să se nizuiască la acea „împrumu- 

tată colaborare“ din care să urmeze sporirea şi coordi- 

narea activităţii lor spre binele sufletelor și în folosul - 
Bisericii. 

Astfel, precum Acţiunea Catolică se va nizui să spri- 
jinească în modul cel mai bun posibil aceste Asociaţiuni, 
tot astiel și ele vor continua a da Acţiunii Catolice provi- 
denţiatul lor ajutor, fie prin foarte folositoarea și niciodată 
de-ajuns dorita contribuție a rugăciunii, fie prin propa- 
ganda despre frumuseţea, necesitatea și foloasele Acţiunii 
Catolice, încemnând şi orientând spre dânsa în mod oportun 
pe proprii lor membrii. Dorim ca în mod particular so 
facă aceasta acele Asociaţii şi Congregaţii cari adună subt 
faldurile lor tinerimea cu scopul de-a menținea într'ânsa 
roadele educaţiei creștine. 

Astfel, dacă deoparte multiplicitatea operelor şi a 
asociaţiunilor va arătă minuata fecundiiate a Bisericii în 
a subveni diferitelor nevoi şi trebuinţe ale sufletelor şi ale 
societăţii,  dealtă parte această derăvârşiiă armonie şi 
colaborare între aceste asociaţii şi Acţiunea Catolică — 
păstrându-şi totuş fiecare o trebuincioasă autonomie — 
va fi un fericit reflex al unităţii Bisericii, unitate ce împre- 
ună pe fiii Ei prin legăturile dragostei şi ale zelului şi 
pe toţi îi împitenă să lucreze cu generozitate pentru veni- 
rea împărăției lui Dumnezeu. 

Informându-Vă despre aceasta pentru ca Dv. la rândul 
Dv. să comunicaţi toate acestea Comitetului Central, 
precum şi altor persoane şi organizaţii cari vor fi cerând 
directive în această privinţă, am plăcerea de-a adăogă, că | 
Preafericitul Părinte Vă trimite Dv. precum și tuturor co- 
laboratorilor şi sprijinitorilor Acţiunii Catolice din inimă 
Binecuvântarea Sa Apostolică, Ă 


Rămân cu simţeminte de distinsă şi sinceră stimă 
"al Ilustrităţii Voastre devotat 


E. Card. Pacelli 


Tot aceste idei le-a repetat Sf. Părinte 'şi în au- 
diența concesă în ziua de 30 Martie 1930 reprezen- 
tanţilor tuturor Reuniunilor Mariane din lume în frunte 
cu Păr. Garagnani preşedintele Primei Primaria din 
Roma: »Nu trebue ca aceste asociaţii religioase să se 
prefacă Acţiune Catolică, ci trebue să continue fiecare 
a-şi realiză scopurile proprii, ajutând însă toate în 
modul cel mai activ posibil A. C. în realizarea sco- 
purilor ei centrale«. (V. acelaş No. Oss: Rom.). 

Cred. că situaţia dela noi e aceeaşi ca în Italia, 
problema ce i-a preocupat pe ei, ne preocupă azi şi 
pe noi şi cred că soluţia încă nu poate îi alta decât 
cea recomandată de Papa. şi cea acceptată de organi- 
zaţiile catolice italiene. Asta atât în folosul A. G.RU. 
cât şi spre binele şi în interesul bisericii noastre. — 
A. G. R. U. trebue deci: să-şi găsească mijloace de 
activitate, aplicarea cărora să nu ceară dela membrii 


“săi încetarea calităţii de membru a altor asociaţii şi 


reuniuni religioase, să. nu ceară nici afiliarea acestor 
asociaţii şi reuniuni ca secţii ale A. G. R. U., ci ră- 
mânând fiecare membru în reuniunea în care este şi - 
urmând şi realizând datorinţele ce le are acolo caşi 
membru, tot atunci să poață îi membru şi la A. G. R.U. 

contribuind prin taxa de membru la realizarea scopu- 
rilor generale ale acesteia. 

lată modalitatea concretă cum aş crede eu că 
s'ar putea realiză aceasta: 

Premiţând, că scopul A. G. R.U. e, deoparte, să 
influenţeze asupra unui număr cât mai mare al cre- 
dincioşilor români uniţi, iar de altă parte să contri- 
buiască cât mai mulţi la sporirea fondurilor lui prin 
taxele de membru, cred că A. G. R. U. trebue să gă- 
sească modul cel mai apt de-aşi atinge aceste scopuri. 
Asta se poate căutând un mijloc prin mijlocirea căruia 
A. G. R. U. trebue să poată sta în contact sufletesc 
cât mai permanent cu membrii săi, care mijloc să aibă 
totodată darul de-a-i îndemna pe toţi credincioşii noştri 
de-a se încrie la A. G. R. U. Lumea, oricum, e mai 
bucuros idealistă atunci, când pe urma contribuţiei 
sale la scopuri ideale, are şi ea ceva folos personal, 
concret şi real. 

 Purcezând dela aceste premise indiscutabile, aş 
crede că A. G.R.U. în schimbul taxei de membru 
plătită de membrii săi, să le ofere ceva beneficii şi 
avantagii concrete. 

Mă explic. În schimbul taxelor achitate, să le tri- 
mită gratuit : : 

a) Almanahul A. G. R. U, care ar putea îi ti- 
părit în fiecare an, cuprinzând şi un călindar. 

b) membrii A. G. R. U. să primească cel puţin 
câte 4 broşuri anual, ediţia A. G. R. U., despre su- 
biecte de ordin general religios, cultural; 

c) să primească tot aşa Buletinul A. G.R.U. 
de 4, ori anual, gratuit; 

d) mai socotind conferințele, seratele etc. ce le-ar 
putea aranja fiecare organizaţie diecezană, ori câte- 
odată şi cea centrală, socotind. şi congresul generai 
anual, ce s'ar ţinea în îiecare an, odată într'un centru, 
odată într'altul, 

iată că avem cele mai potrivite mijloace de-a 
ținea contact între A. G. R. U. şi membrii înscrişi 
şi de-a satisface totodată şi desideratul just al fiecărui 

membru, că cotizaţia lui să nu se ceară numai pentru 
scopuri pur platonice, ci în schimbul ei să primească 
şi dela A. G. R. U. ceva real, concret. 

Prin „aceste mijloace, cari unesc idealul şi realul, 
A. G. R. U. ar putea primi 'membrii foarte” mulţi şi, 
ce e esenţial din punctul nostru de vedere, pe lângă 
atari mijloace ar putea rămâne cineva membru şi în 
oricare asociaţie religioasă şi la A. G. R. U. Căci fie- 
care membru al Reuniunilor Mariane d. ex., sar în- 
scrie foarte bucuros membru şi la A. G.R.U. în 


schimbul avantagiilor amintite (de-a primi anual câte-un. 
câteva 


Almanah-Călindar, Buletinul A. G. R. U, 
broşuri de conţinut religios interesant, conferințe etc). 
Cred că A. G. R. U. deocamdată nu se poate 


avânta la un program mai vast. Pentru început ar îi 


de-ajuns. Viitorul ne-ar învăţa mai multe. 

lată dar cum cred eu că s'ar putea coordonă 
activitatea A. G. R. U. cu aceea a celorialte societăţi 
religioase : numai prin ridicarea realizărilor A. G. R. U. 
asupra scopurilor celorlalte. Reuniuni. ; 

Pe lângă aceste condițiuni membrii R. M. vor 
îi cei mai zeloşi propagandişti ai A. G.R.U. 


N'am pretenţia de-a crede, că modalitatea indi-” 


cată de mine ar fi unica prin care s'ar putea asigura 
activitatea paralelă de propagandă a A. G. R. U. şi 
cea intimă, sufletească a Asociaţiilor religioase. Cred 
însă că pentru moment ar fi cea mai practică şi cea 


mai uşor de realizat. Ceeace e sigur însă e, că Reu- . 


niunile Mariane d. p. nu pot fi deturnate dela scopul 
lor binefăcător ce-l urmăresc cu atâta. rodriicie. 


Altă modalitate de a salva activitatea şi a uneia 


şi a: altora, nu văd pentru moment. Celce o vede să 


binevoiască a-o spune. P. Dr. L. Tăutu, 
i profesor, 
membru în Comit. Central al AGRU, 


secretarul gen. al Reun. de pietate 
din dieeeza Orăzii. 


p. $. Această propunere ar aduce cu sine o mică modifi- 


care a statutelor AGRU în acest înțeles, îndeosebi ce priveşte co- 
tizaţiile membrilor, cari, urcate puțin, ar reveni toate Comitetului 
central, urmând Comitetele locale şi diecezane aşi realiza mij- 
loace pe alte căi. . P.Dr TI. 

Sfințirea bisericii din Șimieul-Silvaniei 


După înălțătoarele serbări din 7 Sept. c., când 
s'a desvelit bustul ridicat de tinerimea universitară 
sălăgiană marelui român Simion Bărnuţiu, Şimleul a 
“avut în curând o altă zi frumoasă şi înălțătoare de 
“suflete: 5 Octomvrie c, 
Dr. Valeriu Frențiu, însoţit de suita sa, a consacrat 
- biserica gr. cat. din acel oraş. : 
Istorice. 


Parohia Şimleu e unită din 1700. In 1810 a fost 
ridicată de către episcopul Făgăraşului loan Bob, că- 
ruia-i aparținea până la înfiinţarea episcopiei gherlene 
(1853), la rangul de vicariat al Sălajului Au ilusirat 
acest vicariat bărbaţi de talia lui A/exandru Şterca 


când Exc. Sa Arhiepiscopul . 


Șuluțiu, ajuns în 1850 arhiepiscop de Alba kilia şi. 
Făgăraş, Demetriu Coroianu ajuns canonic la Gherla, 
Alimpiu Barboloviciu, ş. a. 

Românii, bășştinaşi aici în Şimleu din cele mai 


îndepărtate vremi, aveau o bisericuţă şi casă paro:- - 


hială foarte modeste, „ruini bătute de cele irecute vre- 
muri“,. la poalele cemeterului de pe coastă (atunci 


str. Părăului). Conducătorii parohiei şi vicarii de pe 


vremuri s'au nizuit să câştige un loc şi să zidească o 
biserică vrednică de autohtonii acestui orășel. 

Al patrulea vicar în ordine, Alexandru Şterca 
Şuluţiu, în 1848 cumpără moşia şi intravilanul lui Keval 
losif pentru parohia Şimleu, (locul de azi al bisericii 

şi el casei vicariale actuale) cu suma de 7000 iloreni, 
care sumă s'a plătit: 
668 tloreni din contribuirile' credincioşilor şi 5000 flo- 
reni luaţi ca împrumut din fondul Seminarului din Blaj. 
(Această datorie s'a replătit' mai târziu din impozitul 
- impus timp de zece ani, (câte 1, 2, 3 creijari) pe cre- 
dincioşii întregului vicariat (în total 2450 îloreni) şi 
din ajutoarele de 2400 şi 600 floreni date de Mini- 
sterul Cultelor de pe acele vremuri). 

Zidirea bisericii a mers foarte anevoios şi cu 
multe întreruperi. Zidarul ce-a luat:o în întreprindere 
în 1866 pentru suma de 15.222 iloreni, 7815 zile de 
manuale şi 371 zile jugale renunţă, şi se dă, în anul 
1870, subt vicariatul lui Demetriu Coroianu, în între- 
prindere altui zidar pentru suma de floreni' 13.280, 
4487 zile manuale şi 208 zile jugale, care şi începe 
săparea fundamentului în primăvara anului 1870, dar 
sistează lucrările pentru greuiatea de-a aşeza temelia 
în pământul nisipos şi apătos. După un nou deviz su- 
- plimentar, aprobat şi acoperit şi acesta din partea Mi- 
nisterului Cultelor, şi cu manualele și jugalele credin- 


cioşilor, în 1871 luna Maiu începe edificarea bisericii, . 


dar în 1873, când pereţii sunt ridicaţi la o înălţime de 


3 şi jum. stângeni, antreprenorul falimentează. Clă-. 


direa se continuă în regie proprie subt neîntreculul şi 
zelosul vicar Alimpiu Barboloviciu în 1874. MSlERiRI) 
s'a transporlat dela Ciucea. 


Biserica în 1876 e gata, în 1877 e terminat şi 
interiorul (altarul, cerul, amvonul). In 1895 se pictează 


din nou, şi se binecuvintează prin vicarul Barboloviciu. 
In 1906 se ridică iconostasul cu cheltuiala credin- 
_cioasei Elisabeta Varju. 


In toamna anului 1925, Reuniunea Femeilor Ro- 


mâne sălăgene (R. F. R. S.), în frunte cu zeloasa şi 
„pururea activă prezidentă, D-na Elena Dr. Aciu n. Fa- 
bian, porneşte o ăcţiune 'de împodobire a bisericii, 
care' avea puţine podoabe, ba în asemănare cu 
cele străine avea un aspect. chiar sărăcăcios și după 
cum ne arată chiăr Actul de donațiuhe cu 'data de 45 
_Noemvrie 1926, înregis'rat şi la oficiul 'vicarial subt 
No. 46/1927, zeloasele creştine din Reuniunea amintită, 
împodobesc biserica cu toate cele trebuincioase: or- 
nate sacre, stihare, prapore, purilicatoare, cădelniţă 
.de argint, covoare naţionale, acoperitoare de altar, eic., 
etc. în valoare totală de Lei 705520. Pentru acest 
gest marinimos şi cu adevărat creștinesc P. S. Sa 
Episcopul Gherlei Dr. luliu Hossu, din şedinţa consi- 
storială de dai 25 Ianuarie 1927, mulţumeşte marini- 
moaselor donatoare . şi le exprimă. arhiereasca sa re 
- cunoştinţă, 

In anul 1928, la stăruința noului vicar, Rvs. Emi 
Bran, biserica a fost renovată integral, Tinichea pe 
turn, crucea şi globul înlocuite, parafulger, pictura re: 
novală şi întregită, băncile şi amvoriul văpsit, ferestrile 
altarului mărite, pe altar tabernacol şi baldachin, s'a 
construit alături o sacristie nouă, s'a introdus lumină 


1332 florini din banii parohiei, 

electrică, etc. etc. In acest scop s'au folosit 130.000: 

Lei, fond câtigat pentru zidirea .casei parohiale vica- 
riale prin vicarul actual şi d-nii Dr. Emil Lobonţiu fosi 
prefect şi Aurel Taţia î. primar al orașului şi actual 
prim curator. La cheltuielile de renovare şi împodo: 
bire au contribuit cu această ocazie: Mărioara Bran 
fica vicarului foraneu cu 52.000 Lei; familia rep. vicar 
Dr. Alex. Gheţe, cu 40.000 Lei (în preţul icoanei Preac.. 

Vergure, imilaţia icoanei dela mănătirea Nicula); Dr. 
Valer Vicaş cu 25.000 Lei (fond de iluminaţie); Re- 

uniunea Femeilor Române sălăgene cu 10.000 Lei; 

d-l Aurel Tarţia cu 5000 Lei; D-nii Dr. Aciu, Laurenţiu 

Sima, Ţ. A. Băliban, cu câte 100 Lei, credincioşii pa- 

rohiei Ceheiu 1745; porohienii din Şimleu 60.000 Lei, 

credincioşii Petre Pătălău şi loan Rusu au ridicat în, 
faţa bisericii câte o răstignire de lemn, etc. 

Biserica după atâta vreme clădită şi din zelul şi 
mărinimia atâlora înzestrată şi împodobită, [. P. S. Sa 
Episcopul a hotărît s'o consacre, pentruca hașul. divin 
ce coboară asupra ei prin consacrare şi moaştele 
aşezate în ea s'o facă temelie neclătită şi lăcaş de 
rugăciune vrednic de D-zeu şi apt a mângăia şi în- 
tări toate sufletele. 

De aceea în ziua de 4 Oct. însoţit de vicarul 
său episcopesc Dr, Gheorghe Miculaş prelat papal, de 
Rvys. canonic catedral Augustin Msghiar, primnotarul 


consistorial M. On. Vasile Barbul şi alţii, a plecat 


spre Șimleu. Harnicul și zelosul prefect al judeţului, 
Dr. Alex. Aciu a ieşit întru întimpinarea Excelenței 
Sale la Ciucea, de unde, după o scurtă gustare, cele 
trei mașini ne duc în sbor repede -spre Şimleul în 


haină de sărbătoare. 
Primirea. 


La bariera oraşului |. P. S. Sa e întimpinat şi 
salutat de autorităţile locale, şi de elevii liceului 
„S. Bărnuţiu“, în frunte cu directorul şi corpul 
prof., iar în piața Șimleului de întreg clerul vicarial 
în frunte cu vicarul Rvs. Emil Bran, După cuvinte 
omagiale rostite de acesta Exc. Sa cu suila intră 
în biserică unde face o scurtă rugăciune, Elevele 
şcoalei de conducătoare, înşirate în două rânduri 
până la biserică, îi cântă „Pe Arhiereul...“ 

Exc. Sa e găzduit la Banca Naţională, al cărei 
Director e d-l Buzagiu. 

La prânz Exc. Sa cu întreaga sa suită precum 
şi intelectualii şi preoții, sunt găzduiţi de d-l prefect 
al judeţului Dr. Alex, Aciu, care împreună cu distinsa-i 
Doamnă .Elena Dr. Aciu primesc oaspeţii cu multă 
căldură şi ospitalitate. La masă d-l prefect a rostit şi 
un sincer şi frumos toast, în care promite, că credin- 
cioşii acestei parohii dragostea sinceră şi fără pre: 
tenţii a Exc, Sale o vor răsplăti prin sinceră alipire 
către sf. biserică şi prin satisfacerea conştiincioasă 
a datoriilor de creştini buni și zeloşi. Exc. Sa îi răs- 
punde îndemnând pe toţi, cler şi credincioși, la cola- 

borare în spiritul dragostei şi al iertării, spre mântuirea 
sufletelor şi spre binele bisericii. 
Consacrarea. 


D. m. la ore'e 4 |. P. S, Sa oficază vecernia 
solemnă, după car: săvârşeşte întâia parte a consa- 
crării. In limpul până la cină Exc. Sa continuă vizitele 
pela credincioşi, începute încă cu ocazia desvelirii 
bustului lui Bărnuţiu. Cina o oferă Rvs. Vicar în sale'e 
dela Banca „Silvania“. | 

Duminică în 5 Oct. Exc. Sa asistat de-o fru- 
moasă asistenţă de 12 preoţi îmbrăcaţi în odăjdii uni- 
forme, săvârşeşte parlea a doua a consacrării în faţa 
unui imans public care ticseşte biserica. Răspunsurile 
la sf. Liturghie le-a dat corul elevelor dela şcoala de 
conducătoare subl dirijarea d-lui prof. Oros După în- 
cunjurarea bisericii şi citirea documentului ce s'a 
aşezat în altar, se sigilează în el moaştele sfinţilor 
martiri Gratus, Redempta şi Amanda. Cu prilejul în: 
cunjurării |, P. S. Sa a sfinţit şi cele două răstigniri 
ridicate de cei mai sus aminliiţi. In, piața Șimleului, 
simultan cu liturghia din biserica neîncăpătoare, un 
sobor de vre-o 20 de preoţi au celebrat sf. Liturghie 
peniru poporul adunat în număr frumos de prin paro- 
hiile din jur. | 
| Recepţii. Banchet. 

După săvârşirea consacrării şi a liturghiei so- 
lemne, au urmat recepţiile în sala mare a primăriei. 
Toate autorităţile civile şi religioase au omagiat pe 
Exc. Sa, care le răspunde tuturor prin cuvinte priete- 
Eni mă av nn Pa ae nn n ti 


Ei 


S'a ieftenit 





cartea lui Genj 


Cartea de rugăciuni „Mângâierea 
creştinului“ de loan Genţ cu înce: 
pere dela 14 Octomvrie 1930 costă, legă- 
tură pânză pesle tot: 60 Lei comandată 
direct la editor: Societatea „Sf. 
Ioan Gură de Aur“, Oradea, 
Parcul Ștefan cel Mare 
No. 8). — 66 lei la librării. 
Legătură piele simplă nu- 
mai sunt. — Legătură 
piele supralux 
dela 200 Lei în 
i: sus, ti-i 

bile faple pentru D-zeu, suflete și biserică. 

noase. Cu prilejul recepției clerului din vicariat |. P. 
S. Sa publică numirea Rvs vicar Emil Bran de paroh 1 
al catedralei din Oradea şi de canonic onorar. Publicul 
aplaudă şi felicită pe noul numit. După recepții a fost. 
un banchet cu participarea tuturor noiabilităţilor în 
în sălile del: banca Silvania. 


Serbarea Reuniunii Mariane a elevelor. 


D. m. la orele. 5 Reuniunea Mariană dela şcoala | 
de conducătoare a dat un bine reuşit matineu religios 
în sala de gimnastică a ştolii, în prezenţa [. P. S. Sale 
Arhiepiscopului şi a unui public numeros şi select. 
On. Păr. duhovnic, profesor de religie şi conducătorul 
Reuniunii, Teofil. A. Băliban, a rostit o frumoasă şi | 
simțită conferinţă despre rostul şi necesitatea credinţei 
şi a educaţiei religioase. Elevele încă s'au achitat bine 
de frumoasele puncte ale programului pe care-l pu: 
blicăm aci: 

PROGRAMA 


şedinţei Reuniunet Martane „Imaculata Concepţle“ 


dela Școala Normală de Conducătoare, Simleu 
5 Octomvrie 1930. 
„Sfântă Mamă“ corul clasei Vl-a, 

. Cuvântul Părintelui Conducător. 

3. „Cu Tine Isuse“ poezie de iralele G, A. doziseiaiă de Gh. 
Sabău cl, VI-a. 

4. „Lăudaţi pe Domnul“ execulaiă la violină de d-l Oros, M, 
Chiş şi C. Tarţia,. ; 

5. „Popor Român“ poezie de |. Gârleanu, recitată de Maria 
Finta cl. ]ll-a, 

6, „Sfântul Augustin“ conferinţă ţ'nută de Em. Mureşian cl. Via, 

7. „Te ador Isuse“ corul cl. ]Il-a. 

8. „Rugăciuniea. unei călugărițe“ 
Lobonjiu cl. V-a. 

9. „Azi e furtună“ poezie de Ovidiu Hulea, recitată de Irina 
Petraş cl. I-a, 

10. „Jurământul sodalilor“ corul cl. V-a, 

11. „În întunerec“ poezie de P, 1. Gârleanu, declamată de Cor. 
nelia Ardclean cl. VI-a, 

143, „Sfânt, Sfânt“ corul Reuniunei Mariane, 


E 


executată la pian de Eug. 


A plăcul mult conferința elevei Mureșan despre ge: 


Sf. Augustin. A recitat cu multă căldură eleva Cor: 
nelia Ardelean; s'au achitat bine şi cu simţ elevele 
Sabo, Chiş, Tarţa, Lobonţiu, Petraş şi Finta. Această 
Reuniune desvoltă o activitate frumoasă şi rodnică în-. 
tru nobilitarea sufletului elevelor, de aceea Exc. Ss'a 
avut cuvinte de laudă şi mulțumire îniru aprecierea 


| activităii ei. 
După şedinţa festivă a Reuniunii |. P. S. Saa 


continuat cu vizitele prin oraș. La cină au fost găz: 
duiţi toţi oaspeţii la d-l primar Dr. Sabo, iar Luni dim. 
Exc. Sa s'a reîntors la reşedinţa sa din Oradea, în: 


” soţit fiind de d-l prefect iarăşi până la Ciucea. 


Prin biserica renovată, împodobită şi consacrată, 
Șimlevanii an dobândit un preţios focar de cultură şi 
mânigâiere sufletească, care are menirea de ai uni 
în cugete și simţiri şi a alimenta în mijlocul lor dra- 
gostea şi pacea creştinească şi a-i îndemnă la no- 

DOUĂ CONFERINŢE 


de Dr lacob Radu, prepozit capilular, protonotar apostolic. E. 


(Urmare) ; 


Deci dacă este lucru detestabil să se amestece 
politica în biserică şi mai detestabil este, să vezi nu- 
mai politică şi păcate omenești într'o faptă de eroică 
îndrăzneală şi de sfântă inspiraţie, cum au îost unirea 
sub Teofil şi Atanasie, precum au arătat'o împreju- 
rările între cari s'a făcut şi urmările pe cari le-a avut. 

5. Ni se mai face învinuirea că prin unire au 
trecut în posesiunea uniţilor multe mănăstiri şi bise- 
rici cu averile lor, deci pe acestea-ar fi îndreptăţiţi 
ortodoxii să le ia înapoi. 

La aceasta răspundem mai întăiu, că sunt foarte 
puţine bisericile şi mănăstirile unite din Ardeal cari 
să dureze d'inainte de anul 1700 şi averile lor foarte 
neînsemnate. In schimb sunt şi biserici ortodoxe 
cari au fost zidite de către credincioşi uniţi, dar după 
acea au trecut cu toţi sau cu o parte din ei la orto- 
doxie. Acele au trecut la uniți ori prin trecere la 
unire a întregului popor din comune sau din ţinuturi, 
ori le-au fost atribuite prin sentințele şi  hotărîrile 
autorităților în drept după vremuri şi de bunăcre- 
dinţă şi prin conservarea şi scutirea lor dela ruină, 
formează proprietatea lor nediscutabilă şi inalienabilă. 
Apoi fraţii ortodoxi se pot considera pe deplin com- 
'penzaţi prin faptul relevat mai sus, că uniţii averile 
câstigate prin unire din mila împărătească sau din 
fundaţiunile episcopilor, a clerului şi a credincioşilor, 
le-au îolosit în cea mai mare parte spre binele de 
obşte cultural şi naţional al neamului întreg, pentru 
care fapt uniţii ar merita mulțumita şi recunoştinţa 
ortodoxilor, iar -nu lăcomia şi jindul după câteva Ikca- 
şuri lor atât de sfinte şi de preţioase! 

Unde sar ajunge oare dacă biserica catolică ar 
pretinde, ca pe baza faptului că este dominantă la 
Maghiarii din Transilvania, în Ungaria, în unele sta- 
te din Germania şi în alte ţeri, să i-se restitue bise- 
ricile, mănăstirile şi instituţiile caritative şi culturâle 
luate de către protestanți în veacurile trecute. pe tim- 
pul luptelor reformei religioase ? S'ar ajunge de sigur 
la tulburarea ferilor şi a neamurilor cum nu sa mai 
pomenit de când e lumea! Sau pentru ce nu ar cere 
chiar ortodoxia română să i-se restitue bisericile şi 
mănăstirile zidite în Orient şi la sfântul Munte pe 
banii voivozilor şi a boierilor români, ori chiar averile 
secularisate de către statul român sub domnia lui Al. 
Cuza ? Fireşte că la toate acestea nu se prea gân- 
desc neodihniţii îrați ortodoxi; pe ei numai sărăcia 


uniţilor îi nelinişteşte. Fericită ortodoxie română, dacă * 


nu are alte griji! 

Şi ce sunt oare acele câteva biserici şi mănă- 
stiri despre cari poate fi vorbă față de bunurile mate- 
riali şi sufleteşti de cari neamul românesc a fost lip- 
sit şi despoiat prin ortodoxia slavo-bizantină ? Bogăţii 
meînse cărate timp de câteva veacuri din Principatele 

române ba încă şi din Ardeal, pe unde încă rătăceau 


" episcopi şi călugări greci cari trăgeau venituri dela 


poporul român: din dispensaţiuni, cărţi de iertăciune . 
vândute foarte scump, din testamente,?colecte, sărin- : 
dare şi alte multe. Limba şi cultura naţională înlo- - 
cuită în biserică şi stat cu cea slavonă sau grecea- x 
scă, înăduşirea şi strivirea simțului şi a conştiinţei 
naționale, tâmpirea credinţei şi a simțului religios şi 
înlocuirea lor prin superstițiuni şi obiceiuri păgâneşti 
şi barbare; dejosirea bisericei şi clerului, înşiărşit des- 
părțirea şi îndepărtarea de cultuta şi civilisaţia apu- 
seană, de acăror lumină şi binefaceri am fi fost păr- .: 
taşi prin catolicism! 

„Acele averi şi nepreţiuite bunuri să le reclame 
biserica ortodcxă română dela ortodoxia slavo-bizan- 
tină, de care prin tr'un neînțeles fanatism se ţine 
atât de legată şi acum, iar nu cele câteva fărimături 
de biserici şi mănăstiri dela noi românii uniţi pentru 
cari de altfel biserica noastră prin serviciile şi bine- 
facerile. naţionale şi culturale aduse chiar şi ortodoxiei 
române, şi-a replătit datoria însutit şi înmiit. | 

6. Ca ultimul mai amintim încă un cap de acuză, 
poate cel mai grav, ce se aduce în general de către 


scriitorii ort. români în contra Sf. Uniri: că prin 


tr'ânsa s'ar îi sfâşiat unitatea credinţei singura cu pu- 
tință a sufletului românesc şi prin aceasta unitatea 
culturei strînse în jurul bisericei naţionale!. Şi în sfâr- 
şit că prin unire s'au produs lupte fraticide între Ro- 
mânii din Ardeal şi au fost distruse o mulţime de mă- 
năstiri, monumente de artă şi lăcaşuri venerabile de 
cultură şi evlavie. i 

Dar, Doamne sfinte, unde era unitatea de cre- 
dință a poporului român din Ardeal înainte de unire? 
Ştim doară că religia calvină făcuse progrese atât de. 
mari printre Români, încât biserica ort. românească 
ajunsese a fi numai o codiţă a ei. Ţinuturi întregi nu 
îi mai aparțineau şi ce a mai rămas era supusă la 
condiţii umilitoare şi inundată de învăţăturile calvine 
în aşa măsură, că dacă nu se făcea unirea în: scurtă 
vreme ar îi fost cu totul contopită, ceea ce era egal 
şi cu desnaţionalizarea tuturor credincioşilor ei. Deci 
unirea nu a distrus, ci a salvat unitatea credinţei, pe 
care poporul totdeauna o a mărturisit şi atunci numai - 
i-s'a desluşit şi descoperit mai luminat şi mai desă- 
vârşit şi în acelaşi timp i-a salvat şi naționalitatea şi 
a trezit cunoştiința lui de român, desvoltând-o cu tim- 
pul întru atâta, ca să poată îi lumină şi povaţă nea- 
mului românesc de :pretutindenea. 

Apoi chiar în timpul de faţă, abstrăgând dela 
deosebirea noastră, şi numai în sinul bisericei -ort. 
române, mai poate fi o vorbă de unitatea religioasă? 
Nu sunt oare şi credincioşii ei divisaţi în această pri: 

1) N, lorga, Istoria bis. v, |, pag, 421, 

vință ? Trăim doară în mult trimbiţată epocă a liber- 
făţii de gândire şi de cult religios şi biserica ort. 
română nu înceaţă a se lăuda cu duhul ei de libertate 
şi toleranță. Unitatea religioasă nu există azi doar 
nicăiri. Şi ştim că diferitele secte au cucerit deja un 
mare număr dintre credincioşii bisericei ort. române 
(mai puţin şi dintre ai noştri) şi continuă să facă mereu 
noui cuceriri. Este asemenea ştiut că francmasoneria, 
libera cugetare şi ateismul au mulţi aderenţi între 
intelectualii români ortodocşi. Chiar şi corpul didactic 
al şcoalelor de stat, în mânile căruia este pusă instruc- 


ţia şi educaţia viitoarelor, generaţii, începând dela . 


şcolile primare până sus la universitate, este molipsit 
de boala ateismului în aşa măsură, încât un fost pro- 
fesor de seminar în urma unei anchete făcute printre 
elevii seminarelor din vechiul regat, a ajuns la uimi- 
toarea conclusie, că: acele sunt pepiniere de ateism! 
Dar martor ne este Domnul, că noi nu ne bucurăm 
de această dureroasă stare a bisericei surori, căci ne- 


cazuri sunt şi la noi şi pentru a lor stârpire trebue 


să muncim şi să luptăm din greu. 


Şi sfăşiarea. culturei naţionale ? Dar ce cultură 
naţională avea pe timpul acela neamul românesc? In 
Ardeal, cum am văzut nici una! lar în cele 2 prin- 
cipate române tocmai pe atunci îşi începea marşul 
„triumfal grecismul Fanarioţilor, care a înăduşit orice 
umbră de cultură românească câtă va fi aflat în cale.-i, 
aşa 'că la răsturnarea lui totul trebui început din nou.) 

7. Tulburările şi luptele îratricide nu le-a produs 
unirea, ci ele au fost aţiţate mai întâiu de calvini cari 
vedeau că le scapă prada din ghiare, şi de către Grecii 
dela Braşov, ca şi tot neamul lor: neîmpăcaţi duşmani 
ai catolicismului, şi mai târziu au fost puse la cale 
şi organizate de către ierarhia sârbească prin emi- 
sarii lor: călugării Visarion şi Soironie. Pe Sârbi încă 
îi ştim cine sunt: cei mai: mari duşmani ai neamului 
românesc, ieri ca şi azi!?) | 


1) A. D. Xenopol : Istoria Rom, laşi 1896, T. 8 p. 198. 
2) Despre aceștia vezi A. Bunea: Episcopul I.I. Klein; 
şi Epii. P. P. Asan și D. Novacovici. . . 
„(Va urma) 


(EHERENE IE ENEȚEREREFEț ENE LEI ENE EI EREI 

Răzbunarea naturii. După constatările marelui 
psihiatru englez Sir Robert Armstrong-]Jones practi- 
cele malthusiane sporesc numărul nebuniei între femei. 
Zice: 
între femei, şi în aceste cazuri neurastenia se sfâr- 


şeşte adeseori în casa de alienaţi. Aceasta am putut-o | 


constata între clientele .mele fără umbră de: îndoială. 
De unde deduc că Statele cari adoptă ori tolerează 
controlul artificial al naşterilor trebue să facă pregă- 
tiri pentru a spori numărul caselor de alienaţi<. E'o 
gravă constatare, dar firească: natura se răzbună 
asupra acelora cari vreau plăcerea și comoditatea fără 
greutăţile inerente ei. 


»Lipsa de,copii înmulţeşte cazurile de neurastenie 


CRONICI 


Ziua regelui. Joi în 16 c. s'a serbat în Oradea 
cu mare solemnitate ziua naşterii M. Sale Regelui 
Carol II. In catedrala noastră tixită de elevi şi public, 
şi de reprezentanţii tuturor autorităţilor civile şi mi- 
litare, s'a oficiat un Te Deu cu mare asistenţă preo- 
țească de canonicii Dr. Grigorie Pop şi Aug. Maghiar, 
asistați de un mare sobor de preoţi. Corul şi orhestra 
maiestrului Hubic a dat răspunsurile cântând şi Doxo- 
logia- cea mare. Rvs. canonic Pop Grigorie a ţinut o. 
înflăcărată cuvântare patriotică aducând elogii M. S$. 
Regelui, în mâinile căruia e depus viitorul acestei ţări. 


Decoraţie. Citim în ziarul » America<« că d-l Voicu 
Niţescu î. ministru al justiţiei şi actual al comunica- 
țiilor, în recentul său drum prin America, a decorat 
pe vrednicul nostru preot din Cleveland-Ohio — loan . 
Vanca cu Coroana României în gradul de ofiţer. La 
mulți ani!! 


Un semn de specială afecţiune a Sfântului 
Părinte faţă de tinerimea catolică. Cu data de 
20 lulie Sif. Părinte al Romei a emis un Breve prin 


care copleşeşte cu daruri spirituale foarte bogate Aso- 


ciaţia Tinerilor Catolici Italieni, precum şi toate aso- 
ciaţiile în legătură cu aceasta. Astiel concede 

a) indulgință plenară tuturor membrilor noui în 
ziua înscrierii în Asociaţie, dacă s'au mărturisit şi cu- 
minecat evlavioşi în aceea zi; 

b) indulgință plenară in articulo mortis, dacă- -5 
mărturisiţi şi cuminecați, -ori cel puţin să exprime nu- 
mele lui isus cu gura ori cu gândul, — tuturor mem- 
brilor înscrişi şi cari se vor mai înscrie în viitor, 

c) indulgință plenară în cele mai multe sărbători 
ale anului: Crăciun, Botezul D-lui, Paştile,  Inăiţarea,. 
Sărb. Inimii lui Isus, în toate sărbătorile Preacuratei . 
Fecioare, la sărbătoarea sf. losii şi a sfinţilor apostoli 
Petru şi Pavel; într'o zi când aduc sf. jertfă pentru 
camarazii lor reposaţi — dacă în aceste zile vizitează 
o biserică şi se roagă în ea pentru pacea lumii, pentru 
încetarea ereselor, pentru întoarcerea păcătoşilor şi 


înălțarea sfintei Biserici Romane. 


d) în ziua sfintei Cruci indulginţă plenară cei 
toți cei ce vizitează o biserică în care As. Tin. Cat. 
face un pelerinaj, — dacă se mărturisesc şi cuminecă; 

e) îiecatre membru poate câştigă indulgință de 
50 zile, când săvârşeşte un act de evlavie ori caritate 
prescris de Statute. 

P) indulginţă de 200 zile poate câştiga oricine 
asistă la un pelerinaj făcut de tinerimea catolică italiană, 

Afară de cea in articulo mortis toate aceste ifi- 
dulginţe se pot aplică şi suiletelor din locul curăţitor. 

Sunt foarte mari daruri snfleteşti aceste, mai ales 
cea din ceasul morţii şi ele, deşi sunt concese direct 
numai As. Tin, Cat. Italiene, le pot câştiga şi alte aso- 
ciaţii de-ale tinerimei catolice, dacă sunt în legătură 
cu aceea. 

Sperăm că şi tinerimea catolică română dela noi“ 
din ţară se va nizui să ajungă în posesiunea acestor. 
extraordinare comori sufleteşti concese tinerilor cato- 
lici în semn de o specială bunăvoință din partea pă- 
rintelui comun. 


De prin Sălaj. Duminecă în 28 Sept. s'a sfin- 


țit în parohia Hal/mașd, un clopot cumpărat din da- 
niile credincioşilor şi o răstignire.. Serviciul Sfinţirii l-a 

oficiat Rvs. Arhid. Alimpiu Coste din Ceheiu asistat de 
preoții V. Enghiş pr. local, Alex. Safirescu din Plopiş, V. 
Chira din Marin şi Nic. Enghiş din Letca. Sărbătoarea a 
fost un prilej de înălțare sufletească atât pentru: preoți 
cât şi pentru poporul adunat în-număr frumos. 


Boala câsătoriilor mestecate în Germania. 
Volumul XVI al anuarului „Kirchliches Handbuch fiir 
das Kalolische Deulschland” publică date interesante, 
dar tot atunci dureroase, despre eăsătoriile mestecate 
încheiate în Germania în anul 1927. Rezultă din acele 
date, că în anul 1927 în Germania s'au încheiat 64.000 
căsătorii. mixte. Din 100 de căsătorii catolice meste-, 
cate sunt: 

în Reichul întreg 46; 

în Bavaria 20; 

în Arhidieceza  Kăln 32; 

în Arhid. Munchen 15; 

în oraşul Kâln 37; 

în oraşul Miinchen 27. 

Şi mai dureros e, că cele mai multe din aceste 
căsătorii mixle nici nu se leagă în faţa bisericii cato- 
lice, ci în faţa altor confesiuni. lată câte se leagă din 
ele cu ceremonial catolic: 

în Reichul întreg: 36%; — în Bavatia 410%/,; — 
n arhid. Kâln 400/,; — în cea de Miinchen 33%; — 
n oraşul Koln 34%;; — în oraşul Miinchen 350%. 

Copiii născuţi din aceste căsătorii au fost bote- 
'zaţi la catolici: 
„ în Reichul întreg: 470]; — în Bavaria 50)le; — 
în arhid. Lâln 51'/,; — în arhid. 'Miinchen 550|; — 
în oraşul Koln 44%; în oraşul Miinchen 52%, re- 
stul' la alte confesiuni. 

Precum vedem dară niti în Germania, o ţară cu 
un catolicism foarte bineorganizat, nu poate îi împie- 
-decată de tot răspândirea căsătoriilor mestecate. E 
mult.de luptat şi lucrat până învăţătura Bisericii despre 
iliceitatea acestor căsătorii va triumfa în rândurile tu- 
turor credincioşilor, şi până se vor convinge credin- 
cioşii în 'masse cât de largi despre inconvenienţa, dau- 
mele şi în urmare opreliştea lor severă din partea 
Bisericii. 


HONIG FRIDERIC | 


ARAD, SRTADA BARIŢIU 10-—24. 


Î 
Î 














Yrondată 
la anul 1940. 


Cea mai veche şi mai 
mare turnătorie de clo- 
pote din România. 

La comandă fabric 
clopote de orice mărime 
din cel mai curat bronz a ___£ 
pentrufclopote pe lângă GEFBI 
garanţă mare și cu pre- fă 
fixarea precisă a tonuri- 
lor. Invenţie proprie li- 
cenţiată. 

Rechizite şi scaune de 
fer pentru clopote. Mo- 
- toare electrice pentru clo- 
potit. — Condiţiuni avan- 
iajoase de plată. 

Sinuciderile în Prusia. Oficiul presei din Prusia 


publică datele statistice 'despre sinuciderile din aceea 
țară în anul 1927. Numărul celor ce s'au sinucis e 
de 9470 (6707 bărbaţi, 2763 femei). 6326 orăşeni, 


3144 săteni. Adică în medie 26 sinucideri la zi, 24.5 
la 100.000 locuitori. După profesiuni sunt cei mai mulţi - !. 
fără ocupafiune, apoi capitalişti falimentaţi. După con-. . 
17—40%|, dintre protestanți, 21%/, pentru ce- 


fesiuni: 
lelalte confesiuni necatolice; 39%/, evrei; 
denţi (fără religiun€); 8—360/. catolici. 

45%) dissi- 


“Cărţi apărute la Oradea 


Dr. lacob Radu : /sforia vicariatului gr. cat. de Haţeg, 
8 — pagg. 456; (1913). Preţul 100 Lei. 
| Viața şi operele episcopului Demelriu Radu, Vol, 1, 
Predici. .8% — pagg. 306; (1923). Preţul 50 Lei, 

— Fundaţiunea episcopului Demetriu Radu, 12% — - pag. 
24; (1925), Preţul 20 Lei. 

— Samuil Vulcan, Viala şi faplele lui. 
(1927). Preţul 30 Lei, 

— Răspuns și apărare, 8% — pp. 30; 1927. Prejul 30 Lei. 

— Episcopul Baron Vasile ErdElyi (1843—1862) ; 120 — 
56 pagini, (1928). Preţul 20 Lei. 

— Foștii elevi (oma. umiți ai şcoalelor din Roma (1929). 
Preţul 30 Lei. 

— Istoria Diecezei române unite a Orăzii Mari, 8 — 
pp. 242 (1930). Preţul 100 Lei. 

Păr. Dr. A. L. Tăutu: Primatul papilor. în istorie, (1926) 
8%, pp. 224 Preţul 40 Lei (epuizat). 

— Ce sunt şi cum trebuiesc organizate Reuniunile Ma- 
riane, ed, II. 320 — pag. 100 (cu 10 cântări mariane pe.note), 
(1929). Preţul 10 Lei, Edit. Reuniunilor Mariane a tinerimii şco- 
lare din Oradea. 

Genţ-—Dr. Tăutu. Mângâierea creștinului, carte de .ru- 
găciuni. Ed. VI, fermat 32, pag. 546. Prejul 60 Lei. 

Carrtre :—Soc. „Si. lon Gură de Aur“ (în colab. cu Păr. 
Dr. pia); Triumful papalității, 42 — pp. 296 (1929). Preţul 
100 Lei 

- Dr. Dem. Chiș—Dr. Al. L, Tăutu : Școala iubirii lui 
Isus Hristos. 32% — 354 (1928). Prejul 60 Lei. 

Dr. AL L. Tăutu: Temeliile dogmatice ale Linirii, 120 — 
pagg. 48 (1930). Preţul 10 Lei. 

— Sf. Scriptură a Testamentului Nou, (ed, îngrijită de 
Dr. lon Bălan, canonic metropolitan Blaj) 16 — pp. 806 (1925). 
Preţul 50 Lei (leg. pânză peste tot 100 Lei). 

Soc. „Sf. Ion Gură de Aur“: Cultul Preasfintei Inimi, 

ed, III. Cu o prefaţă de Păr. Dr. Tăutu, 32 — pag. 32; (1930), 
Preţul 5 Lei. Editura Soc, „Sf. lon Gură de Aur“. 

Dr. Irina Berinde, profesoară: Scrisori către Ana Mariu. 
(Editura Soc. „Sf. loan Gură. de Aur“). Cu o prefaţă de Păr. Di, 
Tăutu, 32 — pp, 54 (1929). Preţul 10 Lei. - 

Mariu Teodorian—Carada: 
ferință), 32% — 24 pag. Editura „Vestitorul“ (1928). Preţul 10 Lei. 


120 — pp. 104 


— Paraclisul Maicii Domnului (editura Reuniunilor Ma-: 


riane ale tinerimii şcolare din Oradea). Ediţia II, 320. — pag. 32 
(1926). Preţul 5 Lei. 
Dr. loan Georgescu : Episcopul Mihail Pavel, Viaţa şi 
faptele lui. 12% — pp. 94 (1927), (cu clișee). Preţul 25 Lei.. 
— Istoria Seminarului din Oradea, 8? — pp: 94 (1925). 
Preţul 14 Lei. 


— În fața celor rătăciji. Cum să ne purtăm cu ereticii E 


şi schismalricii, 80 — 22 pag. (1930). Preţul 15 Lei. . 


Păr. Augustin Cosma: Plinirea vremii (Mesia) dramă . 


religioasă în 6 acte. 120 — pp. 66; 1928. Preţul 40 Lei. 
Petru Tămăian, canonic: 


(1938). Preţul 40 Lei. 


Anul VI, :No.. 20 “ 


Sufletul românesc (con- 


E 5 ut 


| Istoria Seminarului şi a edu» . 
cației clerului diecezei române unite de Oradea, 8 — pp."406 e 


Se pot comanda 'la Societatea „Si, loan „Gură de Aur“ S 


Oradea, Parcul :Ştefan cel Mare 8, 

